POSIBLES IDEAS PARA UNHA HOMILÍA

 CON NENOS

21 de outubro 2018

A Igrexa non é pódium para vencer

senón escaleira para rescatar e servir.

1. **VER: Pódium ou escaleira?**

-Fano no debuxo deste domingo preséntanos dúas formas de vivir: buscando o pódium ou poñendo escaleiras. Buscan conseguir o nº 1 no pódium os deportistas. Estes días nas Baleares viamos os bombeiros nas riadas non buscando premios senón tendendo escaleiras e pontes que puidesen rescatar do afogamento, o seu é servir. Vivimos nunha época na que se nos insiste en competir, triunfar e pouco en servir.

***Cando buscaches subir ao pódium?***

***Cando tes buscado axudar, servir?***

1. **XULGAR: A Igrexa non é pódium senón escaleira.**

-No evanxeo, Xesús di aos apóstolos que querían acaparar os primeiros postos: **“o que queira ser grande, sexa o voso servidor”.** E recórdalles que el veu non a ser servido senón a **“servir e dar a vida”.**

**.QUE NOS QUERE DICIR?**

**-A todos nos gusta ser os primeiros,** os máis ricos, ter moitas cousas, ser famosos e que nos aplaudan. Iso pasoulle xa a Xoán e a Santiago que buscaban os primeiros postos.

**-Xesús di que el non veu** ter palacios, mandar nin a que o sirvan. El veu servir, axudar e querer a todos, a rescatar, a dar, incluso a vida. Iso é o que teremos que facer os seus amigos hoxe, tamén a Igrexa que formamos todos.

**-Servir é** poñernos á disposición do outro, axudalo, pensar máis nos outros e menos en min, na familia, no colexio, cos amigos, no traballo…

**-A xornada do Domund** lémbranos**:** **“Cambia o mundo”.** Iso non o fan as fadas senón os misioneiros que levan a Xesús, amor, escolas, hospitais... Unha chamada a nós e á Igrexa a servir, a colaborar, a cambiar o mundo coas nosas mans, coas pequenas cousas de cada día, poñendo escaleiras non buscando pódiums. Esa é a variña máxica.

 ***Que nos ensina este evanxeo? E os misioneiros?***

1. ACTUAR: Cambia o mundo, sirve como os misioneiros.

-Dialogade se estades fóra de “fóra de servizo” ou “en servizo permanente”.
-Ver en youtube o vídeo do Domund e comentádeo: “Unha historia de moitas historias”. https://www.youtube.com/watch?v=v1YdQZN7SU4
-Explicade a outros e á comunidade o cartel do Domund: O cubo quebracabezas son as posibilidades de transformación do mundo. As imaxes da realidade misioneira. E as mans, nelas está o cambio, apoiándonos en Deus.

 ***Que imos facer?***

**LECTURAS**

 **ISAÍAS 53, 10-11:** *Ao entregar a súa vida como expiación, verá a súa descendencia, prolongará os seus anos.*

O Señor quixo esmagalo co sufrimento, e entregar a súa vida como expiación: verá a súa descendencia, prolongará os seus anos, o que o Señor quere prosperará pola súa man. Polos traballos da súa alma verá a luz, o xusto saciarase de coñecemento. O meu servo xustificará a moitos, porque cargou cos crimes deles.

 *Palabra do Señor.*

**SALMO32R/. Que a túa misericordia, Señor, veña sobre nós, como o esperamos de ti.**

**HEBREOS 4,14-16:** *Acheguémonos con seguridade ao trono da graza.*

**MARCOS 10, 35-45 *(forma longa):*** *O Fillo do home veu dar a súa vida en rescate por todos*

|  |
| --- |
| **Narrador:** Naquel tempo, achegáronse a Xesús os fillos de Zebedeo, Santiago e Xoán, e dixéronlle: **Santiago:** *-«Mestre, queremos que nos fagas o que che imos pedir».* **Narrador:** Preguntoulles: **Xesús: -***«Que queredes que faga por vós?».* **Narrador:** Contestáronlle: **Juan:*****-«Concédenos sentar na túa gloria un á túa dereita e outro á túa esquerda».*****Narrador:** Xesús replicoulles: **Xesús: -***«Non sabedes o que pedides, podedes beber o cáliz que eu hei de beber, ou bautizarvos co bautismo con que eu me vou bautizar?».* **Narrador:** Contestáronlle: **Juan:** *«Podemos».* **Narrador:** Xesús díxolles: **Xesús: -***«O cáliz que eu vou beber, beberédelo, e seredes bautizados co bautismo con que eu me vou bautizar, pero o sentar á miña dereita ou á miña esquerda non me toca a min concedelo, senón que é para os que están reservados».***Narrador:** Os outros dez, ao oír aquilo, indignáronse contra Santiago e Xoán. Xesús, chamándoos, díxolles: **Xesús: -***«Sabedes que os que son recoñecidos como xefes dos pobos os tiranizan, e que os grandes os oprimen. Non será así entre vós:* **o *que queira ser grande entre vós, que sexa o voso servidor; e*** *o que queira ser primeiro, sexa escravo de todos. Porque o Fillo do home* ***non veu a ser servido, senón a servir e dar a súa vida*** *en rescate por todos».* Palabra do Señor. |

***(Narrador- Santiago*** *–* ***Xesús - Xoán)***